बात करते हैं आधुनिक नजरिये की,लेकिन पोंगापंथी और जड़तावादी होते चले जाते हैं.बहुत से मामलों में सिद्धांतवादी होने का दावा करते हैं,लेकिन वास्तव में गिरोहवादी लगते हैं.बात करते हैं सामाजिक जीवन,आदर्श और मूल्यों की और उदाहरण पेश करते हैं फिसलनवादी संस्कृति की.अपने को बताते हैं,गैर-राजनीतिक लेकिन राजनैतिक गठजोड़ के तिकड़म भिड़ाते फिरते हैं. एक को राजसत्ता हासिल करने में मदद करते हैं और दूसरे के सत्ता को पलटने के लिए अभियान चलाते हैं. जितने विश्वसनीय होने का दावा करते हैं,उतने ही अविश्वसनीय होते चले जाते हैं.जितने तटस्थ रुख अपनाते हैं,असल में उतने ही संलिप्त होते हैं. दूर होकर,नजदीक होने का भ्रम फैलाते हैं.सार्थक बात करते-करते,निरथर्क बन जाते हैं.